सबसे ज्यादा चिंताजनक पहलू, जिसे हम सीधे- सीधे शिक्षा व्यवस्था से ही जोड़कर देख सकते हैं, वह है वह है इन दिनों लगातार बच्चियों के साथ हो रहे बलात्कार के मामले। यह अमानवीय कृत्य मनुष्य तभी करता है ,जब उसके भीतर दानव बसा होता है। यदि बच्चे का पालन- पोषण और शिक्षा बेहतर तरीके से हो तो उसका ज़मीर ऐसे घिनौने कृत्य के लिए तैयार ही नहीं होगा। कुछ विश्लेषक यह कहते हैं कि इस तरह की घटनाएँ पहले भी होती थीं, पर बदनामी के डरसे ऐसे मामलों को छुपा लिया करते थे। अब क्योंकि जतगरूकता आ गई है, तो लोग आवाज उठाने लगे हैं। सवाल यही है कि यदि जागरूकता आ गई है, तो बलात्कार करने वाले जागरूक क्यों नहीं हो रहे हैं, क्या जागरूकता सिर्फ पीडि़त पक्ष में आई है, ऐसा कुकृत्य करने वाला क्या किसी अन्य दुनिया का मानव है?